અમદાવાદ: વિધાનસભાની ચૂંટણી પણ નજીક આવી રહી છે તેમજ દિવાળીના તહેવારને પણ હવે ગણતરીના દિવસો જ બાકી રહ્યા છે તેવા સમયે ભાંગફોડિયાં તત્ત્વો શહેરના અતિસંવેદનશીલ ગણાતા દરિયાપુર વિસ્તારમાં ૧૫ દેશી બોમ્બને કચરા પેટીમાં મૂકીને ફરાર થઇ જતાં સમગ્ર વિસ્તારમાં ભયનો માહોલ સર્જાયો છે. દરિયાપુર વિસ્તારમાં આવેલી તંબુ પોલીસચોકીની પાછળ કચરા પેટીમાંથી વહેલી સવારે સફાઇ કામદારને બોમ્બ મળી આવતાં ખળભળાટ મચી ગઇ છે.